Legal Document

Category: 195

Text:
19. ΝΟΜΟΣ υπ’ αριθ. 239 της 20/20 Δεκ. 1975 (ΦΕΚ Α΄ 286)  Περί εφαρμογής των διατάξεων των Ν.Δ. 119/1974 και 200/1974 και επί των δυνάμει των Νόμ. 14/1975 και 81/1975 αποκαθιστωμένων οργάνων Χωροφυλακής, Αστυνομίας Πόλεων και Πυροσβεστικού Σώματος. Οι κατωτέρω διατάξεις του άνω νόμου κωδικοποιήθηκαν από το Π.Δ. 1041/1979, ΦΕΚ Α΄ 292, (τόμ. 29 σελ. 90,657).  Άρθρ.1.-1.Αι διατάξεις του Ν.Δ. 119/1974 «περί αναθεωρήσεως υποθέσεων οργάνων Χωροφυλακής, Αστυνομίας Πόλεων και Πυροσβεστικού Σώματος, εξελθόντων της Υπηρεσίας κατά το από 21.4.1967 μέχρις 23.7.1974 χρονικόν διάστημα δια πολιτικούς λόγους» (ανωτ. αριθ. 12) και Ν.Δ. 200/1974 «περί ρυθμίσεως συνταξιοδοτικών τινων θεμάτων των δυνάμει του υπ’ αριθ. 198/1974 Ν.Δ/τος αποκατασταθέντων Αξιωματικών Χωροφυλακής, Αστυνομίας Πόλεων και Πυροσβεστικού Σώματος» (τόμ. 29 σελ. 90,655) εφαρμόζονται και επί των κατά τας διατάξεις των Νόμ. 14/1975 «περί τροποποιήσεως και συμπληρώσεως διατάξεών τινων του Ν.Δ. 198/1974» (ανωτ. σελ. 24,576) και 81/1975 «περι τροποποιήσεως διατάξεων των Ν.Δ. 198/1974 και 119/1974 ως ετροποποιήθησαν και συνεπληρώθησαν δια του Νόμ. 14/1975» (ανωτ. σελ. 24,577) αποκαθιστωμένων αξιωματικών, ανθυπασπιστών, ανθυπαστυνόμων και πυρονόμων ως και κατωτέρων οργάνων των Σωμάτων Χωροφυλακής, Αστυνομίας Πόλεων και Πυροσβεστικού. 2.Η αίτησις περί κανονισμού συντάξεως ή αυξήσεως ταύτης, παρά των εν τη προηγουμένη παραγράφω αναφερομένων εξελθόντων της υπηρεσίας και εν περιπτώσει θανάτου τούτων παρά των οικογενειών των, δέον να υποβληθή εντός ανατρεπτικής προθεσμίας ενός έτους από της ισχύος του παρόντος, η δε σύνταξίς των είναι πληρωτεά από της πρώτης του μηνός της χρονολογίας εκδόσεως της σχετικής πράξεως ή αποφάσεως. Άρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.  (Αντί για τη σελ. 24,757(α) Σελ. 24,757(β) Τεύχος Δ92-Σελ. 65  693